EkBass/fiwiki-20250220-pages-articles huggingface dataset:
S/S Koral

S/S Koral oli alun perin Saksan keisarikunnan laivaston miinanraivaaja SMS M 59. Alus oli nimellä Prezidentas Smetona Liettuan merivoimien lippulaiva ennen Neuvostoliiton miehitystä, minkä jälkeen se liitettiin Neuvostoliiton laivastoon Primūnas. == Valmistus == Saksan keisarikunnan laivasto tilasi miinanraivaaja M 59:n Deschimag-Werk Seebeckin telakalta. Se laskettiin vesille 31. lokakuuta 1917 ja otettiin palvelukseen 30. marraskuuta.Gröner et al 1991 s. 116 == Palvelus == Alus poistettiin laivastoluettelosta 24. lokakuuta 1921. Se myytiin 2. elokuuta 1922 miljoonalla Saksan markalla pariisilaiselle yhtiölle. Vuonna 1927 alus myytiin 289 000 litillä Liettuan laivastolle, joka antoi sille Liettuan ensimmäisen presidentin Antanas Smetonan mukaan nimen Prezidentas Smetona. Aluksen tehtävinä olivat muun muassa rannikon suojaaminen salakuljettajilta ja toimia koulutusaluksena. Laivaan tehtiin lukuisia muutoksia ja vuonna 1935 se nimettiin Antonas Smetonaksi ja edelleen 22 kesäkuuta 1940 alus sai nimen Primūnas.Gardiner, Robert 1922-1946 s. 354 Neuvostoliiton miehitettyä Liettuan alus liitettiin elokuussa Neuvostoliiton laivastoon, joka nimesi sen aluksi Otlichnikiksi. Siitä tehtiin sisäasianministeriön vartiolaiva, jolloin se nimettiin Koraliksi. Koral muutettiin uudelleen miinanraivaajaksi. Se upposi 11. tammikuuta 1945 Helsingin satamasta lähdettyään Saksan laivaston sukellusveneen U-745 torpedoimanaRohwer, Jürgen s. 386. Vuonna 2007 Viron viranomaiset paikansivat hylyn, joka lepää Suomenlahdella, 35 kilometrin päässä Tallinnasta ja 80 metrin syvyydessädelfi.ee. ==Lähteet== * * * === Viitteet === == Aiheesta muualla == *Lietuvos Rytas *Stanišauskas, Gediminas: Suomijos įlankos dugne aptiktas „Prezidentas Smetona Luokka:Miinanraivaajat Luokka:Liettuan merivoimat Luokka:Neuvostoliiton laivaston sotalaivat Luokka:Itämeren hylyt
Kikunae Ikeda

Kikunae Ikeda (8. lokakuuta 1864 – 3. toukokuuta 1936) oli japanilainen kemisti ja Tokion keisarillisen yliopiston kemian professori, joka vuonna 1908 selvitti, mihin umami-maku perustui. Hän havaitsi, että se yhteinen ainesosa, joka sai aikaan lihan, tomaatin ja merilevän maun oli glutamaatti, joka saa aikaan umami-aistimuksen. Ikeda patentoi natriumglutamaatin valmistuksen. == Aiheesta muualla == * History of Industrial Property Rights - Ikeda, Kikunae Luokka:Japanilaiset kemistit Luokka:Japanilaiset keksijät Luokka:Vuonna 1864 syntyneet Luokka:Vuonna 1936 kuolleet
Yleisälykkyys

Yleisälykkyydellä tarkoitetaan sitä älykkyystestauksessa havaittua säännönmukaisuutta, että henkilöiden tulokset erityyppisiä älyllisiä kykyjä mittaavissa testeissä korreloivat yleensä positiivisesti keskenään. Yleisälykkyyden toi esiin ensimmäisenä englantilainen psykologi ja tilastotieteilijä Charles Spearman vuonna 1904. Hän havaitsi, että koululaisten arvosanat toisiinsa liittymättömissä kouluaineissa näyttivät olevan keskinäisessä riippuvuussuhteessa siten, että kukin oppilas sai eri aineista tyypillisesti samantasoisia arvosanoja. Spearman selitti havainnon niin, että henkilön älyllinen suoritus riippuu kahdesta yhtäaikaisesti vaikuttavasta tekijästä: ensinnäkin kaikenlaisiin älykkyyttä vaativiin tehtäviin liittyvästä laajasta ja yleisestä kyvystä ja toiseksi vain tietynlaiseen älykkyystyyppiin (esimerkiksi verbaalinen tai matemaattinen älykkyys) liittyvästä erityiskyvystä. Edelliselle hän antoi nimeksi general intelligence eli g, suomeksi yleisälykkyys. Myöhemmin yleisälykkyyden käsite on saanut laajan hyväksynnän älykkyystutkimuksessa. Tilastollisesti yleisälykkyys voidaan todentaa faktorianalyysin tai pääkomponenttianalyysin avulla. Saman henkilön tekemien erilaisten testien tulosten yhteisvaihtelua parhaiten selittävä muuttuja on yleinen älykkyystekijä eli g-tekijä (general intelligence factor, g factor). Älykkyystestien korrelaatiot yleisälykkyyden kanssa vaihtelevat. Mitä vahvemmin testi korreloi yleisälykkyyden kanssa, sitä g-latautuneempi sen katsotaan olevan. Testin g-latausta pidetään tärkeänä, koska testin ennustevaliditeetti riippuu enimmäkseen siitä. Jotta testi mittaisi yleisälykkyyttä luotettavasti, sen tulee olla sisällöltään riittävän monipuolinen ja laaja. Yleisälykkyydellä on monia biologisia korrelaatteja. Näitä ovat muun muassa otsalohkon massa ja aivojen kokonaismassa. Yleisälykkyyden heritabiliteetti on hieman suurempi kuin älykkyysosamäärän, joten ÄO-tulosten heritabiliteetti selittyy enimmäkseen yleisälykkyyden heritabiliteetilla. == Katso myös == * Joustava ja kiteytynyt älykkyys == Kirjallisuutta == * Carroll, J. B. (1993). Human Cognitive Abilities: A Survey of Factor-analytic Studies. Cambridge: Cambridge University Press. ISBN 0-521-38712-4 * Jensen, A. R. (1998). The g Factor: The Science of Mental Ability. Westport, CT: Praeger. ISBN 0-275-96103-6 Luokka:Älykkyys
POSXML

POSXML on ohjelmointikieli, jota käytetään kassapäätteiden ohjelmointiin. Kieli on tarkoitettu helppokäyttöiseksi korvaajaksi tämän kaltaisissa ohjelmissa yleisimmin käytetyille ohjelmointikielille, kuten C ja C++. POSXML sisältää lukuisia valmiita koodeja. Luokka:Ohjelmointikielet
GW-BASIC

GW-BASIC on Microsoftin vuonna 1983 julkaisema BASIC-tulkki, kehitetty BASICA:n pohjalta. Se kehitettiin alun perin Compaqille. GW-BASIC:in jälkeen Microsoftilta alkoi tulla entistä kehittyneempiä BASIC-tulkkeja, kuten QBASIC ja QuickBASIC ja nykyisin se on BASIC-kielten yksi johtavista kehittäjistä (esimerkiksi VB.NET).http://www.emsps.com/oldtools/msbasv.htm#qbasic == Lähteet == Luokka:BASIC Luokka:Microsoftin ohjelmistot Luokka:Vuoden 1983 ohjelmistot
Applesoft BASIC

Applesoft BASIC on yksi BASIC-tulkki Apple II -tietokoneille. Apple ja Microsoft kehittivät sen yhteistyönä, mikä näkyy nimestäkin (alkuosa ´Apple´, loppuosa ´soft´). Tulkki oli alun perin Microsoftin tuotantoa, ja Applen työntekijät porttasivat sen Apple II:lle lisäten samalla ominaisuuksia. Applesoftissa on eräitä mielenkiintoisia lyhenteitä ja oikoteitä, kuten PRINT- käskyä vastaava oikotie "?". Luokka:BASIC
Henrik Harlaut

Henrik Harlaut (s. 14. elokuuta 1991 Sollentuna) on ruotsalainen ammattilais- freestylelaskija. Harlaut laski ensimmäisen slopestylen maailmancupkilpailun syksyllä 2012 Argentiinassa sijoittuen toiseksi. Hän voitti big air -kilpailun Aspenin X Gamesissa vuosina 2013 ja 2014. Slopestylessa hän oli toinen vuonna 2013. Hän sijoittui Sotšin olympialaisissa 2014 slopestylessa kuudenneksi. Harlaut tunnetaan switch 1620 -hypystä ja nosebutter triple cork 1620:stä, jotka hän teki ensimmäisenä maailmassa. Harlautin sponsoreina toimivat Oakley, Armada, Full Tilt, Empire Attire, Inspired, Blue-Tomato ja Harlaut Champagne. Vaikutteikseen Harlaut kertoo Tanner Hallin, Mike Hornbeckin ja Tom Wallischin. Hänen muita harrastuksiaan ovat rullalautailu, trampoliini ja jääkiekko. ==Lähteet== ==Aiheesta muualla== * Harlautin kotisivu Luokka:Ruotsalaiset freestylehiihtäjät Luokka:Vuonna 1991 syntyneet Luokka:Elävät henkilöt
Carbon (ohjelmointirajapinta)

Carbon on macOS-käyttöjärjestelmän yksi ohjelmointirajapinta. Carbon-ohjelmien etuna on niiden hyvä yhteensopivuus klassisen Mac OS -käyttöjärjestelmän kanssa. Edeltävien käyttöjärjestelmien sovellusten porttaamisesta OS X:n Carbon-muotoisiksi käytetään englanninkielistä nimitystä "Carbonize". Carbonista ei julkaistu 64-bittistä rajapintaa kun muu käyttöjärjestelmä päivitettiin 2007 ja 2012 OS X 10.8 Mountain Lionin julkaisun yhteydessä rajapinta julistettiin vanhentuneeksi ja poistettiin kokonaan macOS Catalina (10.15) -julkaisusta. Muita Mac OS X:n ohjelmointirajapintoja ovat Cocoa, X11, POSIX ja Java. Luokka:MacOS
Matti Väisänen

Matti Väisänen voi tarkoittaa seuraavia henkilöitä: * Matti Väisänen (1887–1939), poliitikko (SSTP) ja ammattiyhdistysjohtaja * Matti Väisänen (1890–1973), kauppias, tehtailija ja talousneuvos * Matti Väisänen (s. 1934), teologi ja Missionsprovinsin piispa * Matti Väisänen (s. 1945), jääkiekkovaikuttaja ja -valmentaja ja jääkiekkoilija * Matti Väisänen (s. 1948), hiihtosuunnistaja
Vseslav

Vseslav (; n. 1039–1101) oli Polotskin ruhtinaskunnan kuuluisin ruhtinas. Hän oli maansa johdossa yli viidenkymmenen vuoden ajan, vuodesta 1044 kuolemaansa asti. Vseslav Charodey (Magician) Hänen valtakuntansa sijaitsi nykyisellä Valko-Venäjällä Pihkovan kaakkoispuolella, ja se oli käytännössä Kiovan Venäjän vasallivaltio.Polotsk History Files Vseslav toimi myös jonkin aikaa Kiovan suuriruhtinaan kanssahallitsijana Izjaslav I:n rinnalla 1068–1069. == Lähteet == Luokka:Venäjän hallitsijat Luokka:Kiovan ruhtinaat Luokka:Polatskin historia Luokka:1030-luvulla syntyneet Luokka:Vuonna 1101 kuolleet
Fantom (ohjelmointikieli)

Fantom on olio-ohjelmointia tukeva ohjelmointikieli, jota suoritetaan Java Virtual Machine (JVM) -ympäristössä ja on saatavilla myös .NET-alustalle. Kielen alkuperäinen nimi oli Fan, ja sen ovat suunnitelleet C-kielen perusteella virginialaiset Frankin veljekset vuonna 2005. Kieltä on päivitetty ainakin vuoteen 2019.https://fantom- lang.orghttps://www.coderholic.com/a-brief-look-at-the-fantom-programming- language/ == Lähteet == Luokka:Oliopohjaiset ohjelmointikielet
In the Year 2525

In the Year 2525 (Exordium and Terminus) on yhdysvaltalaisen Zager & Evans -duon kappale ja menestyssingle vuodelta 1969. Se nousi listaykköseksi ainakin Yhdysvalloissa, Isossa-Britanniassa, Kanadassa, Alankomaissa, Norjassa ja Sveitsissä myyden maailmanlaajuisesti noin neljä miljoonaa kappaletta.Nyman 1995, s.211-212. Laulun science fiction -vaikutteinen sanoitus arvuuttelee ihmiskunnan tilaa seuraavien tuhansien vuosien aikana. Laulun nimeen liitetään usein suluissa sanat Exordium & Terminus ()Nyman 1995, s.211-212. ==Taustaa ja julkaisu== Denny Zager ja Rick Evans olivat soittaneet yhdessä vuodesta 1962, jolloin he kuuluivat samaan The Eccentrics -nimiseen yhtyeeseen. Kaksi vuotta myöhemmin Evans sävelsi kappaleen ”In the Year 2525”, mutta se levytettiin vasta marraskuussa 1968, jolloin hetkellisesti erossa olleet Zager ja Evans olivat ryhtyneet esiintymään duona. He lainasivat äänitystä varten 500 dollaria ja lisäksi Evans oli sovittanut kappaleen uudelleen.Nyman 1995, s.211-212. Kappale julkaistiin alun perin kaksikon itse perustamalla pienellä Truth Recordsilla ja ensipainos oli vain tuhannen kappaleen suuruinen. Kun paikallinen kiinnostus kasvoi, otettiin singlestä seuraavaksi 10 000:n kappaleen painos. Lopulta, kun Zager ja Evans olivat lähettäneet singleä usealle levy-yhtiölle, RCA Recordsin Ernie Altschuler tarjosi heille sopimusta. Suuren promootion siivittämänä ”In the Year 2525” ilmestyi kesäkuun lopussa 1969 ja jo 12. heinäkuuta se oli noussut Yhdysvaltain Billboard-listan kärkeen. Piikkipaikalla se pysyi seuraavat kuusi viikkoa. Britanniassa kappale nousi listalle 9. elokuuta ja listaykköseksi 30. elokuuta. Kärkipaikkaa se piti Britanniassa puolestaan hallussaan kolme viikkoa.Nyman 1995, s.211-212. ”In the Year 2525”:n jälkeen Zager & Evans ei onnistunut enää saavuttamaan minkäänasteista menestystä.Nyman 1995, s.211-212. Ainoastaan samana vuonna julkaistu studioalbumi 2525 (Exordium & Terminus) onnistui nousemaan Yhdysvaltain listalla sijalle 30. ==Sanoitus ja kappaleen rakenne== Kappaleessa ei ole kertosäkeistöä, vaan laulu alkaa nimensä mukaisesti vuodesta 2525, ja jatkuu ihmiskunnan kohtaloita ennustellen noin tuhannen vuoden välein. Sanoituksissa mainitaan erilaisia tulevaisuuden laitteita sekä ravintopillereitä ja koeputkia. Sävellyksessä on kaksi puolen sävelaskelen modulaatiota. Lopulta kappale ”alkaa alusta” palaten vuoteen 2525, kunnes fade outin myötä häivyttäen päättyy, sanoitusten ollessa toistamiseen vuodessa 3535. ==Muita versioita== Suomenkielisen version julkaisi samana vuonna Robin. Kappaleen ”Vuonna 2525” teksti oli hyvin alkuperäisen sanoituksen mukaisesti tehty ja siitä vastasi Jussi Kylätasku. ”Vuonna 2525” nousi elokuussa 1969 Suomen listan sijalle 7.Nyman 1995, s.211-212. Ruotsiksi kappaleen lauloi nimellä ”Anno 2202” Lenne Broberg (1969) ja italiankielisen version ”Nel 2023” tulkitsi Caterina Caselli (1970).Nyman 1995, s.211-212. ==Lähteet== * ===Viitteet=== Luokka:Vuoden 1969 kappaleet Luokka:Billboard Hot 100 -listan ykköset
Mercury (ohjelmointikieli)

Mercury on funktionaalinen logiikkapohjainen ohjelmointikieli. Toisin kuin aiemmat logiikkapohjaiset kielet Mercury ei tuota konekieltä vaan C-kieltä, joka voidaan kääntää kohdealustalle. Kielen tavoitteiksi on mainittu kahden pääongelman ratkaiseminen logiikkapohjaisissa kielissä: * logiikkapohjaisten kielien kääntäjät havaitsevat vähemmän virhetilanteita kuin imperatiivisten kielten kääntäjät * logiikkapohjaisten kielien toteutukset ovat merkittävästi hitaampia kuin imperatiivisten kielten Kieleen on kehitetty käännösaikainen roskienkeruu staattisen analyysin avulla. Kielen sanotaan olevan lähes kaksi kertaa nopeampi kuin nopein olemassa oleva logiikkapohjainen kieli (Aquarius Prolog) ja 20 - 36 kertaa nopeampi kuin tavukoodin tulkkia käyttävät Prolog- toteutukset. Kielessä on Prolog-kieltä muistuttava syntaksi ja polymorphinen staattinen tyyppijärjestelmä. Kieltä kehittää Melbournen yliopisto ja sen suunnittelija on Zoltán Somogyi. == Lähteet == Luokka:Funktionaaliset ohjelmointikielet
Matti Väisänen (jääkiekko)

Matti Väisänen (s. 1. joulukuuta 1945 Iisalmi) on suomalainen jääkiekkoilija, jääkiekkovalmentaja ja kykyjenetsijä. Matti Väisänen on voittanut pelaajaurallaan Suomen mestaruuden Helsingin IFK:n riveissä vuonna 1969. Hän on valmentanut muun muassa Helsingin Jokereita. Väisäsen nimi on kaiverrettu myös Stanley Cupiin 1980-luvulla tämän toimiessa Edmonton Oilersin kykyjenetsijänä. Hän onkin löytänyt muun muassa Jari Kurrin. == Lähteet == * ===Viitteet=== == Aiheesta muualla == *Väisäsen esittely Suomen Jääkiekkomuseon verkkosivuilla Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset jääkiekkovaikuttajat Luokka:Vuonna 1945 syntyneet Luokka:Elävät henkilöt
Puuliitto

Puuliitto (vuoteen 2014 Puu- ja erityisalojen liittoPuuliitto on nyt virallisesti Puuliitto Puuliitto 28.11.2014) oli suomalainen vuosina 1993–2017 toiminut puu- ja metsäteollisuusalan ammattiliitto. Keskusjärjestö SAK:hon kuulunut liitto yhdistyi Teollisuusliittoon vuoden 2018 alusta alkaen. Vuonna 2010 liittoon kuului noin 42 000 jäsentä, joista 75,7 prosenttia on miehiä.Tietoa jäsenistöstä Puu- ja erityisalojen liitto, luettu 6.5.2010 Puuliitto solmi vuonna 2010 13 yleissitovaa työehtosopimusta.Sopimusalat Puu- ja erityisalojen liitto, luettu 6.5.2010 Puuliiton sopimusalat olivat mekaaninen metsäteollisuus, puusepänteollisuus, bioteollisuus, bioteollisuuden palveluyritykset, veneteollisuus, harja- ja sivellinteollisuus, metsäala, metsäkoneala, turvetuotantoala, puutarha-ala, taimitarha-ala, viherala, hevosala ja maaseutuelinkeinot. Liitto julkaisi jäsenlehti Särmää 15 kertaa vuodessa. Liiton kotisivut olivat osoitteessa puuliitto.fi. Puuliitto oli Rakennus- ja puutyöväen internationaalin (BWI), Euroopan rakennus- ja puutyöväen federaation (EFBWW) ja Pohjoismaisen rakennus- ja puutyöväen federaation (PRPF) sekä Kansainvälisen elintarvike-, hotelli- ja ravintola-, tupakka- ja nautintoaine- ja maatalousalojen unionin (IUF) ja Euroopan elintarvike-, maatalous- ja matkailualojen työntekijöiden federaation (EFFAT) jäsen.Kansainvälinen toiminta Puu- ja erityisalojen liitto, luettu 6.5.2010 ==Historia== Liiton edustamien alojen ammatillinen järjestäytyminen alkoi 1890-luvulla. Liitto perustettiin vuonna 1993, kun Maaseututyöväen liitto ja Puutyöväen liitto fuusioituivat.SAK:n Lauri Ihalainen Puu- ja erityisalojen liittokokouksessa: Palkansaajat eivät voi lisätä osuuttaan työttömyysmenoista Helsingin Sanomat 24.5.1993 Toukokuussa 2017 Puuliiton valtuusto päätti lakkauttaa liiton toiminnan ja liittyä osaksi uutta Teollisuusliittoa seuraavan vuoden alusta alkaen. Teollisuusliitto aloitti 1. tammikuuta 2018 ja siihen yhdistyivät puuliiton lisäksi Metallityöväen liitto ja Teollisuusalojen ammattiliitto.Historia Teollisuusliitto 2020, luettu 19.6.2020 Puuliiton puheenjohtaja Jari Nilosaari siirtyi Teollisuusliiton kolmanneksi varapuheenjohtajaksi, jonka vastuualueena oli järjestötyön kokonaisuus.Järjestötoiminnalla rakennetaan liiton perusta Tekijä 2017 == Puheenjohtajat == * Jari Nilosaari 2014–2017 * Sakari Lepola 2009–2014 * Kalevi Vanhala 1997–2009 * Heikki Peltonen 1993–1997 == Lähteet == Luokka:Suomen metsäteollisuus Luokka:Lakkautetut suomalaiset ammattiliitot
Matti Väisänen (hiihtosuunnistaja)

Matti Väisänen (s. 23. syyskuuta 1948) on entinen suomalainen hiihtosuunnistaja. Väisänen voitti vuoden 1980 hiihtosuunnistuksen maailmanmestaruuskilpailuissa henkilökohtaisen pronssimitalin ja viestihopean. Lisäksi hänellä on viestipronssia Itävallan MM-kisoista 1982, sekä viestihopeaa Italian MM-kisoista. == Lähteet == Luokka:Suomalaiset hiihtosuunnistajat Luokka:Vuonna 1948 syntyneet Luokka:Elävät henkilöt
Mary Mallon

Mary Mallon (23. syyskuuta 1869 Cookstown, Irlanti – 11. marraskuuta 1938 North Brother Island, New York, Yhdysvallat), tunnettu lisänimellä Typhoid Mary (Lavantauti-Mary), oli ensimmäinen Yhdysvalloissa tavattu oireeton lavantaudin kantaja. Keittäjänä ja pyykkärinä toiminut Mallon tartutti lavantaudin ainakin 53 ihmiseen, joista kolme kuoli tartuntaan. Mallon eristettiin North Brother Islandilla sijaitsevaan sairaalaan vuosiksi 1907–1910, mutta hänet vapautettiin Mallonin luvattua hankkia jonkin muun kuin keittäjän työn. Vapauttamisensa jälkeen Mallon toimi jonkin aikaa muun muassa pyykkärinä, mutta palasi paremmin palkattuun entiseen ammattiinsa. Hänet määrättiin vuonna 1915 uudelleen eristettäväksi North Brother Islandille, ja eristys jatkui hänen kuolemaansa vuonna 1938 saakka. ==Lähteet== == Aiheesta muualla == *About.com: Typhoid Mary *Crime Library: Typhoid Mary Luokka:Yhdysvaltalaiset henkilöt Luokka:Tieteellisen mielenkiinnon kohteena olevat henkilöt Luokka:Vuonna 1869 syntyneet Luokka:Vuonna 1938 kuolleet Luokka:Lääketieteen historia
Sähköalojen ammattiliitto

Sähköalojen ammattiliitto eli Sähköliitto on suomalainen sähköalan työntekijöiden etujärjestö. Keskusjärjestö SAK:hon kuuluvalla ammattiliitolla on noin 34 000 jäsentä ja 99 ammattiosastoa. ==Historia== Järjestö perustettiin 30. lokakuuta 1955 nimellä Suomen Sähköalantyöntekijäin Liitto (SSTL). Nykyinen nimi otettiin käyttöön vuonna 1996. Ennen SSTL:ää sähköalan työläiset olivat järjestäytyneet Metallityöväen Liittoon. Päätös erkanemisesta jakoi sähkötyöläisiä. Metalliliitto piti Sähköliittoa hajotusjärjestönä eikä uutta liittoa päästetty Suomen Ammattiyhdistysten Keskusliittoon.Tapio Bergholm: Sopimusyhteiskunnan synty I (Otava 2005), s. 436. Liitto on julkaissut jäsenlehteä Vasama vuodesta 1957 alkaen. 1960-luvulla Sähköliitto oli sosialidemokraattien muodostaman Suomen ammattijärjestön jäsen. Liitto on kuulunut nykyiseen SAK:hon keskusjärjestön perustamisesta (1969) lähtien. 2000-vuosikymmenen jälkipuolella Sähköliitto neuvotteli yhdistymisestä Teollisuusalojen ammattiliittoon, mutta se jäi lopulta TEAMin ulkopuolelle. == Edustajisto == vaalit a a b b c c äänestys- aktiivisuus 1980 75 % 25 % Heikki Kehälinna & Harri Melin: Elvytyksestä uusiin haasteisiin. Näkökulmia SAK:n kasvuun ja muutokseen 1970-luvulla (SAK 1985), liite 8. 1996 57 37,2 % 29 50,5 % Sähköliiton vaaleissa ei yllätyksiä Helsingin Sanomat 8.10.2000 2000 60,9 % 52 39,0 % 31 49,7 % Lievä muutos Sähköliiton vaaleissa Sähköliitto 9.10.2000 2004 54 30 49,4 % Sähköliiton edustajisto uudistui ja nuorentui Sähköliitto 14.10.2004 2012 73,3 % 55 25,3 % 19 1,3 % 1 36,4 % Sähköliiton vaalitulos selvillä Sähköliitto 10.10.2012; Nykylinja voitti Sähköliiton vaaleissa Kansan Uutiset 10.10.2012 2016 32 22 16 37,6 % Sähköliiton vaalitulos vahvistettu Sähköliitto 21.10.2016 2020 32,9 % 21 67,1 % 49 28,6 % a Sähköliiton Edunvalvonnantekijät b Sähköistenalojen ammattilaiset (2012–2016), Yhteistyöryhmä 2000 c Sähköliiton asentajat (2012), Jäsenten Sähköliitto (2016), Sähköliiton yhteislista (2020) Korkeinta päätäntävaltaa kaikissa Sähköliittoa koskevissa asioissa käyttää edustajisto, joka on valittu vuodesta 1996 alkaen. Edustajiston edeltäjä oli liittokokous. Edustajat edustajistoon valitaan vaaleilla joka neljäs vuosi. Kaudella 2024–2028 edustajiston kuuluu 62 jäsentä. Edustajiston puheenjohtajat aikajärjestyksessä: * Antti Nieminen 1996‒2004 * Eero Wilkman 2004‒2012 * Seppo Fahlström 2012‒2016 * Jari Räsänen 2016‒2018 * Niilo Ojala 2018‒2020 * Juha Alatalo 2020‒2024 * Petri Samiola 2024‒ == Puheenjohtajat == * Erkki Pohjolainen 1955–1976 * Vilho Pekkonen 1976–? * Seppo Salisma 1986–1997 * Lauri Lyly 1997–2004 * Martti Alakoski 2004–2016 * Tero Heiniluoma 2016 * Sauli Väntti 2016–2024 * Jari Korpela 2024‒ == Vaalirahoitus == Eduskuntavaaleissa 2023 Sähköalojen ammattiliitto tuki yhteensä 17 000 eurolla viittä SDP:n ehdokasta ja kolmea Vasemmistoliiton ehdokasta. Eniten tukea, 6 000 euroa, sai liiton ex-puheenjohtaja Lauri Lyly (sdp). Muut ehdokkaat (mm. Li Andersson, Kimmo Kiljunen ja Ilmari Nurminen) saivat jokainen liitolta 1500 euron lahjoituksen. == Lähteet == == Aiheesta muualla == *Sähköliiton verkkosivut Luokka:SAK:n jäsenjärjestöt
Pteropodinae

Pteropodinae on hedelmälepakoiden heimon alaheimo. Siihen kuuluu noin 170 lajia, jotka jakautuvat 36 sukuun, joista suurimpia ovat lentävätkoirat (Pteropus), paljasselkälepakot (Dobsonia) ja putkikuonolepakot (Nyctimene). Suurin laji on intianlentäväkoira (Pteropus giganteus). Alaheimon nimesi John Edward Gray vuonna 1821. Nisäkäsnimistötoimikunta on ehdottanut alaheimolle uutta suomenkielistä nimeä hekkolepakot. == Suvut ja niiden nimeäjät == * Acerodon Jourdan, 1837 * Aethalops Thomas, 1923 * Alionycteris Kock, 1969 * Aproteles Menzies, 1977 * Balionycteris Matschie, 1899 * Boneia Jentink, 1879 * Casinycteris Thomas, 1910 * Chironax K. Andersen, 1912 * Cynopterus F. Cuvier, 1824 * Dobsonia Palmer, 1898 * Dyacopterus K. Andersen, 1912 * Eidolon Rafinesque, 1815 * Epomophorus Bennett, 1836 * Epomops Gray, 1870 * Haplonycteris Lawrence, 1939 * Harpyionycteris Thomas, 1896 * Hypsignathus H. Allen, 1861 * Latidens Thonglongya, 1972 * Megaerops Peters, 1865 * Micropteropus Matschie, 1899 * Myonycteris Matschie, 1899 * Nanonycteris Matschie, 1899 * Neopteryx Hayman, 1946 * Nyctimene Borkhausen, 1797 * Otopteropus Kock, 1969 * Paranyctimene Tate, 1942 * Penthetor K. Andersen, 1912 * Plerotes K. Andersen, 1910 * Ptenochirus Peters, 1861 * Pteralopex Thomas, 1888 * Pteropus Erxleben, 1777 * Rousettus Gray, 1821 - Koirankuonolepakot * Scotonycteris Matschie, 1894 *Sphaerias Miller, 1906 * Styloctenium Matschie, 1899 * Thoopterus Matschie, 1899 == Lähteet == Luokka:Hedelmälepakot
Rodney Alcala

Rodney James Alcala (23. elokuuta 1943 San Antonio, Texas – 24. heinäkuuta 2021Infamous ‘Dating Game Killer’ Rodney Alcala Dies Of Natural Causes)Rodney Alcala: Extreme Serial Killer oli 1970-luvun lopulla ainakin neljä naista ja yhden lapsen surmannut, kuolemaan tuomittuhttp://www.dailymail.co.uk/news/article-1262485/Rodney-Alcala- sentenced-death-murders-women-girl-12.html sarjamurhaaja.Convicted serial killer won on 'Dating Game'Sadistisen sarjamurhaajan uskomaton tarina - Arvio uhrien määrästä järkyttää Hän syntyi Texasissa ja liittyi 17-vuotiaana armeijaan. Hän saavutti vuonna 1978 voiton The Dating Game -show'ssa. Neljä naisuhriaan Alcala murhasi Los Angelesin piirikunnassa vuosina 1977–1979. Surmattu lapsi oli 12-vuotias tyttö, Robin Samsoe Huntington Beachista. Hän joutui siepatuksi ollessaan pyöräilemässä balettitunnille 20. kesäkuuta 1979. Ruumis löydettiin kahdentoista päivän kuluttua, ja Alcala pidätettiin kuukauden kuluttua tytön katoamisesta. Häntä syytettiin Samsoen murhasta ensimmäistä kertaa vuonna 1980. Hänet tuomittiin kuolemaan kahdesti, mutta molemmilla kerroilla valitukset johtivat tuomion kumoamiseen. Syytteisiin lisättiin neljän naisen murhat vuonna 2006.Relatives' joy as serial killer is sentenced to death after bizarre self-defence featuring clip of U.S. TV show 'The Dating Game' Vuonna 2010 uutisoitiin Alcalan saaneen kolmatta kertaa kuolemantuomion Robin Samsoen murhasta sekä lisäksi tulleen tuomituksi neljästä muusta murhasta. Neljä selvittämätöntä henkirikosta oli paljastunut Alcalan tekemiksi, kun uusi laki velvoitti hänet antamaan DNA-näytteen. Samsoen lisäksi häntä syytettiin näin ollen Jill Barcombin (18), Georgia Wixtedin (27), Charlotte Lambin (32) ja Jill Parenteaun (21) tappamisesta. Hän edusti oikeudessa itseään. Alcala oli jo vuonna 1972 saanut tuomion neljä vuotta aikaisemmin tekemästään pahoinpitelystä, kidnappauksesta ja raiskauksesta, joiden uhrina oli ollut 8-vuotias tyttö. Ehdonalainen vapaus koitti tekijälle tällöin jo kahden vuoden kuluttua. Samsoen murhatessaan hän oli takuita vastaan vapaalla ja odotti 15-vuotiaan tytön pahoinpitelyä ja raiskausta koskenutta oikeudenkäyntiä, jossa hänet tuomittiinkin vuonna 1980 vankeuteen yhdeksäksi vuodeksi.Mies tuomittiin viidestä murhasta - teoista yli 30 vuotta Kalifornian yliopistosta, Los Angelesista valmistunut Alcala oli harrastelijavalokuvaaja. Hänen älykkyysosamääränsä oli 160, mikä merkitsee hänen olleen huippuälykäs.Onko hän USA:n pahin sarjamurhaaja? ==Kuolema== Rodney Alcala kuoli 24.7.2021 luonnollisen kuoleman. == Lähteet == Luokka:Yhdysvaltalaiset sarjamurhaajat Luokka:Seksuaalirikoksista tuomitut henkilöt Luokka:Vuonna 1943 syntyneet Luokka:Vuonna 2021 kuolleet
Minsk-Eteläinen

Minsk-Eteläinen () on Valko-Venäjän rautateiden rautatieasema Valko-Venäjän pääkaupunki Minskin kaakkoon vievällä junanradalla. Asema on muun muassa Minskin lähiliikenteen Asipovitšyn ja Minskin keskusrautatieaseman suuntaan kulkevien junien pysäkki. == Liityntäliikenne == Ainakin bussi ja linjataksi liikennöivät aseman lähistölle. == Lähteet == == Aiheesta muualla == * Минское отделение Белорусской железной дороги - Выберите станцию - Minskin lähijunien sivusto reitteineen ja joidenkin asemien aikatauluineen - Minsk-Eteläisen aseman aikataulut (Valko-Venäjän rautateiden Minskin osasto) * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Minskin liikenne Luokka:Valko-Venäjän rautatieliikennepaikat Luokka:Minskin rakennukset ja rakennelmat
Ramat

Ramat ovat yksi Nicaraguan alkuperäiskansa. Rama-intiaaneja on kaikkiaan noin 1 500, ja heistä suurin osa elää Nicaraguan Karibianmeren-puoleisella rannikolla, maan eteläosassa. Rama Cay -saarella asuu kaksikolmasosaa ramoista. Ramojen elinkeinoja ovat metsästys, kalastus ja muun muassa banaanin ja valkoisten kaakaopapujen viljely. == Kieli == Ramat puhuvat kreolienglantia. Omaa rama-kieltä puhuu vain muutama kymmenen henkeä, mutta kieltä elvytetään muun muassa kouluopetuksella. Rama-kielen systeemaattinen tutkimus ja elvytys aloitettiin 1980-luvulla. Työn tuloksena on muun muassa sanakirja Turulka. Kielentutkijat mainitsevat tärkeimmäksi informantikseen Rama Caylla asuneen Eleanora Rigby Danielin (1924–2001).La Prensa 8.5.2010 Especial: El mundo de la lengua rama Rama kuuluu chibcha-kieliperheeseen. == Alue == Ramat ovat jatkuvasta kolonisaation paineesta huolimatta säilyttäneet yhteyden perinteisiin maa-alueisiinsa sukupolvilta toisille siirtyneiden hengellisten, kulttuuristen, taloudellisten ja historialliseen muistiin liittyvien siteiden ansiosta. Ramat ovat taistelleet Nicaraguan hallitusta ja mestitsimaanomistajia vastaan perinteisten maa-alueidensa hallinnasta. Maa- asioissa ramat ovat yhdistäneet voimansa miskitojen ja sumojen kanssa. Ramoja asuu yhteensä kuudessa kyläyhteisössä: Rama Cay, Sumu Kaat, Tiktik Kaanu, Wiring Cay, Bangkukuk ja Indian River. Alue ulottuu Bluefieldsin lahdesta etelään Rio San Juanin tienoille. Kun vuonna 2003 tuli voimaan etnisten yhteisöjen alueita koskeva maanomistuslaki (laki 445), ramojen kylät ja kreolialueiksi nimetyt kylät, muun muassa Monkey Point, päättivät toimia yhdessä lain toteutumiseksi. Kreolikylillä on läheinen etninen yhteys ramoihin. Alueen hallinto-organisaation nimi on Gobierno Terrotorial Rama y Kriol. Alueeseen kuuluu noin 4 800 neliökilometriä maata ja lähes yhtä paljon merta.El diagnostigo del territorio Rama y Kriol. Una experencia para compartir. Frederica Barclay. Managua : Ibis. 2008. ISBN: 978-99924-0-722-6. Sivut: 4-8 Ramaterritoriossa on neljä laajaa suojelualuetta: Indio Maizin luonnonsuojelualue], Reserva Natural de Cerro Silva, Punta Corda, ja Refugio de Vida Silvestre Río San Juan. == Lähteet == == Aiheesta muualla == * CALPI an organization of Nicaraguan Indigenous peoples * Information about the Rama at Ethnologue ==Ramojen kielestä== * Turkulka, raman sanakirja. * Rama Language Project home page * La Prensa 8.5.2010 Especial: El mundo de la lengua rama Luokka:Nicaragua Luokka:Karibian etniset ryhmät Luokka:Väli- Amerikan alkuperäiskansat
BT Tower

BT Tower on Lontoossa, Britanniassa sijaitseva tietoliikennetorni. Sen korkeus on 175 metriä ja antennit mukaan lukien 188 metriä. Tornin rakentaminen aloitettiin heinäkuussa 1961 ja sen virallisia avajaisia vietettiin 8. lokakuuta 1965. Vaikka BT Tower on eräs Lontoon tunnetuimmista maamerkeistä, sen olemassaolo oli pitkään virallisesti salaisuus, eikä sitä esimerkiksi merkitty virallisiin karttoihin. Tornin olemassaolon julkisti parlamenttiedustaja Kate Hoey 19. helmikuuta 1993 käyttäessään sitä puheessaan esimerkkinä turhista virallisen salassapidon piiriin kuuluvista asioista. ==Lähteet== == Aiheesta muualla == Luokka:Camdenin rakennukset ja rakennelmat Luokka:Lontoon pilvenpiirtäjät Luokka:Televisiotornit
Pljussa

Pljussa tai Pljusa (, ) on Luoteis-Venäjälla Leningradin- ja Pihkovan alueella virtaava Narvanjoen sivujoki, joka yhtyy Narvan tekojärveen. == Joen kulku == Joen lähdejärvi on Zapljusskojen järvestä, joka sijaitsee Zapljusjessa () Pihkovan alueella Pljussan piirissä. Järven pinta-ala on 255 hehtaaria, mutta matalanveden aikana se jakautuu moneksi järvialtaaksi. Joen luusuassa on pato, jolla järven vedenpintaa säädellään. Aluksi joki virtaa etelään ja sitten länteen pitkin kaivettua johto-ojaa ja kääntyy Dobrutšin () kylästä kohti pohjoista. Joki kiertää Lugan ylänköä sen pohjoispuolelta. Yläjuoksulla joki on uurtanut hiekkamaastoon paikoin syvän uoman. Joen äyräät ovat ylä- ja keskijuoksulla, joka sivuaa vielä Lugan ylänköä, kuivaa metsämaata, mutta alajuoksulla se saapuu alangolle, missä maasto muuttuu kosteaksi ja soistuneeksi. Slantsyn kaupungin kohdalla joessa on koskipaikkoja. Joki on aiemmin ollut Narvanjoen oikeanpuoleinen sivujoki ja se on silloin yhtynyt suoraan jokeen, mutta vuonna 1956 täytetty Narvan tekojärvi peitti yhtymäkohdan allasvedellä. Tekojärvessä on joen entisen uoman paikalla yli 10 kilometriä pitkä lahtimainen osuus, jonka leveys on 200–900 metriä. Joki on purjehduskelpoinen vain Slantsyyn asti eli joensuusta 83 kilometriä ylävirtaan päin. Плюсса.JPG|Joen ilme eräällä suojelualueella Закат на реке Плюсса.JPG|Veneen peräaaltoja joella Ustie Ktinyanki.jpg|Maaston hiekkaisuus Janjan sivuhaarassa Plussa.jpg|Pljussan uomaa Slantsyssa == Valuma-alue ja vuodenajat == Joen valuma-alueen pinta-ala on 6 550 neliökilometriä ja sen keskivirtaama on 50 kuutiometriä sekunnissa. Sen vuodessa purkaama vesimäärä on 1,66 kuutiokilometriä . Joki jäätyy marras-joulukuussa ja vapautuu jäästä maalis-huhtikuun vaihteessa. Pljussalla on yli 30 sivujokea, joista merkittävimpiä ovat esimerkiksi Janja (virtaama noin 6 m³/s), Ljuta (6 m³/s) Vjorduga ja Kureja. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen rekisterinumero on 01030000412102000026703 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan- ja Leningradin alueeseen. == Huomautuksia == == Lähteet == == Aiheesta muualla == * Luokka:Pihkovan alueen joet Luokka:Leningradin alueen joet *
Hispaniolantangara

Hispaniolantangara (Phaenicophilus palmarum) eli aiemmalta nimeltään haitintangara on Hispaniolan saarella Haitissa ja Dominikaanisessa tasavallassa tavattava hispaniolantangaroihin kuuluva varpuslintu. == Koko ja ulkonäkö == Hispaniolantangara on kooltaan noin 18 cm. Hispaniolantangaran päälaki ja naama ovat väriltään mustat. Otsassa sekä silmien ylä- ja alapuolella on valkoiset laikut. Niska on linnulla harmaa. Selkä, siivet ja pyrstö ovat oliivinvihreät. Lajin vatsa on vaaleanharmaa. Nuoret hispaniolantangarat ovat väriltään aikuisia yksilöitä vaaleampia. == Levinneisyys ja elinympäristö == Hispaniolantangaraa tavataan Hispaniolan ja läheisen Isla Saonan saarelta. Linnun elinympäristöä ovat puolikuivat ja kosteat metsät sekä tiheiköt. Laji on yleisimmillään alankomailla. Hispaniolantangaran kuppimainen pesä sijaitsee puussa. Naaras munii kahdesta kolmeen valkoista tai vihertävää pilkullista munaa. == Lähteet == Luokka:Hispaniolantangarat
Lyyli Hamara

Lydia Pauliina Hamara (sukunimi myöh. Nyman ja Nuormaa; 24. joulukuuta 1882 Kuopio – 21. lokakuuta 1948 Helsinki) oli suomalainen lastenkirjailija. Varsinaiselta ammatiltaan hän oli oikolukija. Hamaran vanhemmat olivat vahtimestari Markus Hamara ja Aleksandra Wahlberg. == Teoksia == * Sinikan satu ja muita satuja. Nuorten kirjoja 53. Otava 1921 == Lähteet == * * Pohjoissavolaisen kaunokirjallisuuden bibliografia : Lyyli Hamara Luokka:Suomalaiset lasten- ja nuortenkirjailijat Luokka:Vuonna 1882 syntyneet Luokka:Vuonna 1948 kuolleet
Joutsenon Opisto

Joutsenon Opisto on poliittisesti sitoutumaton kansanopisto, jonka taustayhteisönä toimii Joutsenon opiston kannatusyhdistys ry. Opisto sijaitsee Lappeenrannassa entisen Joutsenon alueella. Joutsenon Opisto tarjoaa avoimen yliopiston opetusta (psykologia, kasvastustiede, ympäristötiede, englanti ja japani), maahanmuuttajakoulutusta (Suomi toisena kielenä/S2 -linja), vuoden mittaisia yleissivistäviä linjoja (2023: Kuvataidelinja, Edetään ekoina -linja, Japanin linja, Korean linja, Englannin linja; lisäksi myös Psykologia, Kasvatustiede ja ympäristökasvatus, Arabia, Urheile ja opiskele), taideopetusta lyhytkursseina sekä mm. kaikille avoimia luentoja. Järjestettävät koulutukset ja niiden lukumäärä vaihtelevat lukuvuosittain. Kesäisin opisto järjestää Joutsenon Taidekesän. == Lähteet == == Aiheesta muualla == *Joutsenon Opiston kotisivut Luokka:Joutseno Luokka:Suomen kansanopistot
Tappara on terästä

Tappara on terästä on Juha ”Watt” Vainion sanoittama ja Reijo Lehtovirran säveltämä ja sovittama Tapparan jääkiekkojoukkueen kannatuslaulu vuodelta 1976. Kappale julkaistiin 1976 mainossinglenä, jonka b-puolella oli ”Kaukalosamba”.Legendan laulut s. 109 Myöhemmin kappaleen on levyttänyt Pate Mustajärvi, jonka versio julkaistiin vuonna 2010. == Syntyhistoria == Vainio oli esiintymässä Vaasassa, kun Tapparan silloinen manageri Mikko J. Westerberg tilasi Vainiolta joukkueelleen kannatuslaulun. Westerbergin mukaan laulussa oli oltava lause ’Tappara on terästä’ ja sana ’ruisrievä’. Vainio otti tehtävän hoitaakseen ja kirjoitti ensimmäiset säkeet ravintolassa syödessään kankaiseen lautasliinaan. Tekijäpalkkioista hän kävi neuvottelun Tapparan silloisen puheenjohtajan kanssa, joka oli myös pankinjohtaja. Lopulta Vainio sai työstään palkkiota 5 000 markkaa.Ikävalko s. 219 Hänestä tuli laulun myötä loppuiäkseen Tappara-fani, mikä aiheutti keskustelua hänen perheensä sisällä, sillä hänen poikansa kannatti HIFK:ta. Ikävalko s. 64 Laulun kertosäkeistö sisältää tunnetun fraasin ”Tappara on terästä, toiset tulee kaukaa perästä”. == Äänitys == Kappale äänitettiin Finnvox-studiolla Helsingissä 1976. Äänittäjästä ei ole täyttä varmuutta, mutta todennäköisesti siinä toimi Erkki Hyvönen tai Ronnie Kranck. Lehtovirta ja Vainio tuottivat kappaleen.Legendan laulut s. 88 Äänityksissä olivat mukana seuraavat muusikot: * Juha Vainio – laulu * Reijo Lehtovirta – kapellimestari, tenorisaksofoni, taustalaulu * Jari Lappalainen – taustalaulu * Seppo Hovi – piano, taustalaulu * Taisto Wesslin – kitara * Ilkka Willman – basso * Matti Oiling – rummut == Lähteet == === Kirjallisuuslähteet === * * === Viitteet === == Aiheesta muualla == * Suomen äänitearkisto: Hakutulos kappaleelle Tappara on terästä Luokka:Vuoden 1976 kappaleet Luokka:Juha Vainion kappaleet Luokka:Juha Vainion sanoittamat kappaleet Luokka:Kannatuslaulut Luokka:Tappara
Frans A. Kotkanpää

Frans Alarik Kotkanpää (sukunimi aik. Jakku; 10. kesäkuuta 1872 Laihia – 28. huhtikuuta 1948 Laihia) oli suomalainen maanviljelijä ja näytelmäkirjailija. Kotkanpää kirjoitti seuranäytelmiä ja vuonna 1945 hän julkaisi omakustanteena teoksen Einsteiniläisen maailmankäsityksen suuri illuusio jossa hän pyrki osoittamaan Albert Einsteinin suhteellisuusteorian virheelliseksi. == Teoksia == * Joonas Julppilan lankeemus : kaksinäytöksinen huvinäytelmä. Kansan näytelmäkirjasto 4. Lahti 1908 * Nuorisoseuratyö ja politiikka : Etelä- Pohjanmaan olojen mukaan : vuorokeskustelu, kirj. F. A. K. Kansallismielinen nuorisoliitto, Helsinki 1909 * Nuorisoseuratyö ja politiikka : Etelä- Pohjanmaan olojen mukaan : toinen kinailu , kirj. Etelä-Pohjalainen. Etelä- Pohjanmaan nuorisoseura, Vaasa 1909 * Vanha ja uusi nuorisoliike : jatkoa vuorokeskusteluun nuorisoseuratyö ja politiikka, kirjoittanut F. A. K. Etelä- Pohjanmaan kansallismieliset nuorisoliitot, Vaasa 1911 * Suuren vihan näyt ja selityksiä : otteita ja jäljennöksiä. Teokratinen salaseura, Vaasa 1918 * Yksinkertaisten naimapuuhia : yksinäytöksinen huvinäytelmä. J. R. Varon kirjakauppa, Vaasa 1918 * Eukkojen varjeluksessa : yksinäytöksinen huvinäytelmä. J. R. Varon kirjakauppa, Vaasa 1919 * Karman tie eli tekojensa kädessä : kolminäytöksinen seuranäytelmä. J. R. Varon kirjakauppa, Vaasa 1920 * Siimon Parkkari ja poika : kolminäytöksinen huvinäytelmä. J. R. Varon kirjakauppa, Vaasa 1920 * Isäntien markkinamatka : kaksinäytöksinen huvinäytelmä. Seuranäytelmiä 274. Karisto 1926 * Einsteiniläisen maailmankäsityksen suuri illuusio : Einsteinin teoria suomal. maallikon kumoamana, kirj. F. A. K. Tekijä, Vaasa 1945 Nimimerkillä Talonpoika: * Talonpoika tienhaarassa : eräitä poliittisia ajatuksia,paperille pannut Talonpoika. Julkaisija, Viipuri 1925 * Miksi me kuulumme Kansalliseen kokoomuspuolueeseen ja mikä maamiehet siihen liittää? : talonpojan mietteitä. Kokoomuspuolueen valtuuskunta, Helsinki 1926, 1927, Jyväskylä 1928 == Lähteet == * * Antikvaarinen kirjakauppa Menec :Erikoisia kustanteita Luokka:Suomalaiset näytelmäkirjailijat Luokka:Vuonna 1872 syntyneet Luokka:Vuonna 1948 kuolleet
Ferrosyanidi

Ferrisyanidi ja ferrosyanidi ovat negatiivisia ioneja, joiden kemiallinen kaava on Fe(CN)6. Ne eroavat toisistaan vain varaukseltaan. Ferrosyanidin varaus on -4, ferrisyanidin -3. Ferrosyanidin voi muuttaa ferrisyanidiksi ja päinvastoin hapetus-pelkistysreaktiolla. Vaikka niissä on runsaasti myrkyllistä syanidiryhmää, ne ovat paljon vähemmän myrkyllisiä, sillä syanidiryhmät ovat tiukasti sidoksissa rautaan. Ferrosyanideja, joiden E-koodi on E535 (natriumferrosyanidi), E536 (kaliumferrosyanidi) ja E538 (kalsiumferrosyanidi), käytetään paakkuuntumisenestoaineena suolassa, esimerkiksi maantiesuolassa. Vaikka ainetta joutuisi pohjaveteen, sitä ei pidetä haitallisena, koska ferrosyanidi haihtuu auringonvalossa ja happamissa oloissa ja desinfiointi yli 8,5 pH:ssa muuttaa syanidit vaarattomiksi syanaateiksi.Vesi Australiassa ja Uudessa-Seelannissa E538 on kuitenkin kielletty. Ferrosyanidin systemaattinen nimi on heksasyanoferraatti(II) ja ferrisyanidin heksasyanoferraatti(III). == Ferro- ja ferrisyanideja == *Kaliumferrosyanidi *Kaliumferrisyanidi *Kalsiumferrosyanidi *Kobolttiheksasyanoferraatti *Kupariheksasyanoferraatti *Natriumferrosyanidi *Nikkeliheksasyanoferraatti(II) ==Katso myös == *Preussinsininen ==Lähteet== Luokka:Rautayhdisteet Luokka:Syanidikompleksit
Rossana de los Ríos

Rossana de los Ríos (s. 16. syyskuuta 1975 Asunción) on paraguaylainen tennispelaaja. Hän on syntynyt Paraguayn pääkaupungissa, Asunciónissa, ja asuu nyt Miamissa, Yhdysvalloissa yhdessä hänen tyttärensä Ana-Paula Neffa de los Riosin ja miehensä Gustavo Neffan kanssa. Neffa on entinen paraguaylainen jalkapalloilija, joka pelasi Boca Juniors -joukkueessa. Rossana oli parhaimmillaan tenniksen maailmanlistalla kaksinpelissä sijalla 51 syyskuussa 2001 ja nelinpelissä sijalla 52. Hän oli junioreiden maailmanlistan ykkönen vuonna 1992 ja voitti vuoden 1992 junioreiden Ranskan avoimet. Hänestä tuli ammattilaispelaaja vuonna 1993, mutta muutaman vuoden päästä hän jätti tenniksen ja päätti perustaa perheen. Hän meni naimisiin miehensä kanssa ja sai vauvan (Ana-Paula) 17. tammikuuta 1997. Viiden vuoden tauon jälkeen hän palasi tenniskentille kesäkuussa 1999. == Tennisura == Vuonna 1992 Rossana voitti Ranskan avointen tyttöjen kaksinpelin mestaruuden. Finaalissa hän voitti Paola Suárezin 6–4, 6–0. === 2008 === Tammikuussa Rossana pelasi Australiassa ensimmäisen kerran sitten vuoden 2003. Helmikuussa Rossana pelasi ensimmäisen kerran WTA-turnauksen pääsarjassa vuoteen Viña del Marissa. Hän voitti Carla Suárez Navarron 7-6(8), 6-4, mikä merkittiin hänen ensimmäiseksi WTA-turnauksen otteluvoitoksi sitten vuoden 2004:n Philadelphian. Hän pääsi toiselle kierrokselle Bogotássa ja Miamissa, mikä tarkoitti sitä, että hän nousi takaisin naisten maailmanlistan sadan parhaan joukkoon ensimmäisen kerran vuoden 2003 jälkeen. Rossana pääsi finaaliin 25 000 dollarin turnauksessa Pelhamissa ja toukokuussa hän pääsi Strasbourgin turnaukseen voittamalla kolme karsintaottelua. Hän selviytyi Ranskan avoimiin ensimmäisen kerran 19 grand slamin jälkeen. Rossanan listasijoitus oikeutti suoraan pääsyyn pääkaavioon. Wimbledonissa 2008 Rossana hävisi 1. kierroksella Ana Ivanovicille. Sen jälkeen hän pelasi Palermossa, jossa hän voitti viidenneksi sijoitetun Aravane Rezaïn 6-4, 6-1. == Aiheesta muualla == * Luokka:Paraguaylaiset tennispelaajat Luokka:Vuonna 1975 syntyneet Luokka:Elävät henkilöt
Arantxa Parra Santonja

Arantxa Parra Santonja (s. 9. marraskuuta 1982, Valencia) on espanjalainen tennispelaaja. Hänen korkein sijoituksensa tenniksen maailmanlistalla on kaksinpelissä 46, jonka hän saavutti heinäkuussa 2010. Parra Santonja ei ole voittanut yhtään kaksinpelin WTA-turnausta, mutta ITF-turnausvoittoja hänellä on 11. Lisäksi nelinpelissä hän on voittanut kuusi WTA-turnausta. Ensimmäinen tuli Lourdes Domínguez Linon kanssa Acapulcossa maaliskuussa 2007, toinen Nuria Llagostera Vivesin kanssa Barcelonassa kesäkuussa 2007, kolmas Lourdes Domínguez Linon kanssa Barcelonassa kesäkuussa 2008, neljäs Lourdes Domínguez Linon kanssa Marbellassa huhtikuussa 2011, viides Nuria Llagostera Vivesin kanssa Brisbanessa tammikuussa 2012 ja kuudes Lourdes Domínguez Linon kanssa Acapulcossa maaliskuussa 2013. Vuonna 2010 Parra Santonja pääsi kaksinpelin finaaliin Estorilin WTA-turnauksessa, mutta hävisi sen Latvian Anastasija Sevastovalle lukemin 6–2, 7–5. Vuonna 2011 hän pääsi finaaliin Acapulcossa, mutta hävisi sen Gisela Dulkolle. == Aiheesta muualla == *Arantxa Parra Santonjan kotisivut *Arantxa Parra Santonja WTA:n sivuilla Luokka:Espanjalaiset tennispelaajat Luokka:Vuonna 1982 syntyneet Luokka:Elävät henkilöt
Kustavi Lounasheimo

Kustavi Adolf Lounasheimo (sukunimi aik. Lindeberg; 2. syyskuuta 1882 Viipuri – 5. tammikuuta 1948 Helsinki) oli suomalainen pappi ja runoilija. Lounasheimo vihittiin papiksi vuonna 1915 ja hän toimi aluksi opettajana Pieksämäen yhteiskoulussa. Lounasheimo oli sitten esikaupunkipappina Viipurissa ja vuonna 1932 hänestä tuli Viipurin tuomiokirkkoseurakunnan virallinen apulainen. Sotavuosien jälkeen Lounasheimo muutti Helsinkiin. Lounasheimo kuului lestadiolaiseen herätysliikkeeseen. Lounasheimo valitsi ensin lestadiolaisuuden haaroista uusheräyksen, mutta siirtyi vuonna 1931 vanhoillislestadiolaisuuteen. == Teoksia == * Ravitse aamulla meitä armollasi. Suomen rauhanyhdistyksen keskusyhdistys, Kuopio 1949 * Avattu veräjä. Kuva ja sana, Helsinki 1950 * Kylväjän päivä : runoja ; jälkeenjääneistä runoista toim. Anna-Maija Raittila. Kuva ja sana, Helsinki 1953 == Lähteet == * * Lestadiolaisia vaikuttajahenkilöitä Luokka:Suomen evankelis-luterilaisen kirkon papit Luokka:Suomalaiset runoilijat Luokka:Uusheränneet saarnaajat Luokka:Vanhoillislestadiolaiset saarnaajat Luokka:Vuonna 1882 syntyneet Luokka:Vuonna 1948 kuolleet
Antti Mattila (kirjailija)

Antti Aukusti Mattila (19. marraskuuta 1911 Hinnerjoki – 28. syyskuuta 1948) oli suomalainen kirjailija. == Teoksia == * Mooses Mooabin maalla : romaani. Pellervo-seura, Helsinki 1946 == Lähteet == * Luokka:Suomalaiset kirjailijat Luokka:Vuonna 1911 syntyneet Luokka:Vuonna 1948 kuolleet
Paul Nummelin

Paul Jakob Gabriel Nummelin (1911 – 1948) oli suomalainen kirjailija. Nummelinin kirjan Hyvästi, Maaria novellit käsittelivät 1930-luvun lamakaudella aikuistuneen työläissukupolven kokemuksia. == Teoksia == * Hyvästi, Maaria : novelleja. Työväen kirjarengas, Lappeenranta 1947 == Lähteet == * Luokka:Suomalaiset kirjailijat Luokka:Vuonna 1911 syntyneet Luokka:Vuonna 1948 kuolleet
Hellevi Takkinen

Hellevi Takkinen (9. maaliskuuta 1930 Rantasalmi – 21. elokuuta 1949 Turku) oli suomalainen koululainen ja lastenkirjailija. Toisen lähteen mukaan Takkinen kuoli 8. elokuuta Savonlinnan kirurgisessa sairaalassa. Takkisen vanhemmat olivat kapteeni, heimosoturi Jalmari Takkinen ja kansakoulunopettaja Elma Aleksandra Laine. Hellevi Takkinen kuoli 19-vuotiaana. Hänet on haudattu Turun vanhalle hautausmaalle. == Teoksia == * Harmaa sinipiika : satusikermä; somistanut Maija Karma. WSOY 1949 == Lähteet == * * Seija Aantaa : Mielikäisten sukupuu, osa 5, taulu 62 ===Viitteet=== Luokka:Suomalaiset lasten- ja nuortenkirjailijat Luokka:Vuonna 1930 syntyneet Luokka:Vuonna 1949 kuolleet
Salatsijoki

Salatsijoki (, ) on joki Pohjois-Latviassa. Joki kulkee 90 kilometrin matkan Vidzemessä sijaitsevalta Burtniekijärveltä Riianlahteen. Sen valuma-alueesta 56 prosenttia on metsää ja 38 prosenttia peltoa. Joki kulkee Mazsalacan, Staicelen ja Salacgrīvan kaupunkien kautta. Joen varrella sijaitsee monia luolia ja koskia. Salatsijoki on myös yksi Latvian tärkeimmistä lohijoista. == Lähteet == Luokka:Latvian joet *
Andre Crawford

Andre Crawford on sarjamurhaaja, joka tuomittiin vuonna 2009 elinkautiseen yhdestätoista murhasta vuosina 1993–1999. Lisäksi hänet tuomittiin yhdestä murhan yrityksestä. Uhrit olivat naisia, joita Crawford oli puukottanut, kuristanut ja hakannut. Hän oli tarjonnut uhreilleen huumeita seksiä vastaan. Henkirikokset hän teki lähinnä, koska raivostui naisille, jotka halusivat päästä huumeiden vaikutuksen alaisiksi jo yhdyntöjen ajaksi.Jury Spares Life Of Serial Killer Andre Crawford Usein Crawford ensin surmasi uhrinsa, nautti sitten crack-kokaiinia ja yhtyi lopuksi vainajiin. Chicagon poliisi ja FBI pidättivät Crawfordin vuonna 2000. Hän tunnusti tekonsa, ja myös DNA- todistusaineisto kytki hänet murhista kahdeksaan. Murhatut olivat Rhonda King, Patricia Dunn, Angela Shateen, Shaguanta Langley, Tommie Davis, Sheryl Johnson, Constance Bailey, Sonji Brandon, Nicole Townsend, Evandre Harris ja Cheryl Cross. Yksi uhri jäi eloon vuonna 1997. == Lähteet == Luokka:Yhdysvaltalaiset sarjamurhaajat Luokka:Yhdysvaltalaiset elinkautisvangit Luokka:Syntymävuosi puuttuu Luokka:Elävät henkilöt
Ravage

Ravage on kuvitteellinen robotti Transformers-universumissa. Se toimii lähes kaikissa jatkumoissa Soundwaven apurina. Ravagella on robottimuodon sijasta petomuoto, jossa se muistuttaa mekaanista jaguaaria. ==The Transformers== Ravage on erinomainen vakooja ja hyökkää lähes armotta vihollistensa kimppuun. Se muuntautuu Soundwaven rintakoteloon mahtuvaksi musiikkikasetiksi. ==Transformers: Energon== Transformers: Energonissa jaguaareja muistuttavista Terrorconeista käytetään nimitystä Battle Ravage. Trevor Devall antoi niille äänensä. ==Transformers: Kaatuneiden kosto== Elokuvassa Transformers: Kaatuneiden kosto, Ravage on Soundwaven jaguaarimainen apuri. Soundwave lähetti Ravagen sekä Microconeista koostuvan Reedmanin viemään NESTin bunkkerissa säilytettävä Allsparkin kappale ja viedä Laurentian Vajoamaan Megatronin elvytystä varten. Ravage nähtiin seuraavan kerran vasta Egyptissä auttamassa muita Decepticoneja Sam Witwickyn etsimisessä. Ravage kuoli, kun Bumblebee tarttui hänen selkärankaansa ja voimakkaalla kädenliikkeellä työnsi kaikki Ravagen haarniskan osat irti. Vaikka Ravage elää symbioosissa Soundwaven kanssa, pienistä metallikuuliksi muuntautuvista Microconeista muodosteneella Decepticonilla nimeltä Reedman sekä mikroskoopiksi muuntautuvalla Tohtorilla on molemmilla samanlainen symbioottinen yhteys Ravagen kanssa. Elokuvassa Ravage ei muuntaudu miksikään, mutta sen lelu muuntautuu eräänlaiseksi avaruuskapseliksi. == Aiheesta muualla == *Lisätietoa Ravagesta TFWIKI.Netissä, Transformers-aiheisesta wikiassa Luokka:Decepticonit